section_heading: Obuka
paragraph_text: Profesorica Minerva McGonagall tvrdi da je prije početka obuke potrebno barem pet O.Č.I. (od kojih ni jedna ocjena ne smije biti ispod "iznad očekivanja")-iz Čarobnih napitaka, Obrane od mračnih sila, Preobrazbe i Čarolija.Tada kandidati za aurore moraju proći cijeli niz testova koji pokazuju kako bi reagirali pod pritiskom. Kandidati također moraju imati veoma razvijene obrambene vještine. Neke su od disciplina koje je potrebno proći tijekom obuke "skrivanje i prerušavanje" te "tajnost i traganje". Profesorica McGonagall je, iziritirana uvjeravanjem Dolores Umbridge kako Harry nikad neće postati auror, rekla da će mu pružiti svu moguću pomoć i držati mu dodatne sate kako bi on postao auror.